钦定古今图书集成/历象汇编/历法典/第107卷 > 《新法历书五》 > 黄道圜
## 钦定古今图书集成/历象汇编/历法典/第107卷 > 《新法历书五》 > 黄道圜

如右图，日在甲，月在乙，地心在丙，甲乙丙线直至黄
道圜之丁是也。即南北相距不同在一点，而总在此
线正对之过枢圜，亦为实会。盖过枢圜者，过黄道之
两极，而交会于黄道，分黄道为四直角也。从北视南，
虽不在地心所出之一线，却与地心所出之一线正
相对，犹一线矣，故为实会也。然月与五星居小轮之
边，地心所出线上至黄道，而小轮之心正当此线者，
则为月与五星之中会也。但日无小轮，而日天本圜，
与地不同心，两心所出，必有两线。此两线若为平行，
而月轮之心正当居地心线者，则是日月中会也。夫
《实会》既以地心线射七政之体为主，今此地心线过
于小轮之心，则谓之中会矣。如地心为丙日，天之圜
心为戊月，小轮之心为己日在甲，甲日与戊心之戊
甲径线，而从地心丙出线，至黄道辛平行，乃是中会
矣。然实会、中会俱准于地心，而吾人所居，乃在地面，
而从心所对一线，从面所对又一线，惟正当天顶之
圜，则两线同在一线，与实会无异。过此而偏左偏右，
即分两线矣。今人所见日食。皆地面上人目所对之